《奉和李右相中书壁画山水》
唐代·孙逖

庙堂多暇日，山水契中情。
欲写高深趣，还因藻绘成。
九江临户牖，三峡绕檐楹。
花柳穷年发，烟云逐意生。
能令万里近，不觉四时行。
气染荀香馥，光含乐镜清。
咏歌齐出处，图画表冲盈。
自保千年遇，何论八载荣。

作者简介：孙逖（696～761） 唐朝大臣、史学家，今东昌府区沙镇人。自幼能文，才思敏捷。曾任刑部侍郎、太子左庶子、少詹事等职。有作品《宿云门寺阁》《赠尚书右仆射》《晦日湖塘》等传世。